ai4bharat/Pralekha huggingface dataset:
পেট্রোলিয়ামওপ্রাকৃতিকগ্যাসমন্ত্রক
মোটর গাড়ির জ্বালানি হিসেবে প্রাকৃতিক গ্যাসের ব্যবহার সম্পর্কে এই প্রথম ভারত-রাশিয়ার মধ্যে আয়োজিত ওয়েবিনার
নতুন দিল্লি, ০২ অক্টোবর, ২০২০
মোটর গাড়ির জ্বালানি হিসেবে প্রাকৃতিক গ্যাসের ব্যবহারের ওপর ভারত এবং রাশিয়ার মধ্যে এই প্রথম ওয়েবিনারের আয়োজন করা হয়। ভারত সরকারের পেট্রোলিয়াম ও প্রাকৃতিক গ্যাস এবং রাশিয়ার শক্তি মন্ত্রক যৌথ উদ্যোগে এই ওয়েবিনারের আয়োজন করা হয়।
এই ওয়েবিনারের সূচনায় ভারত সরকারের পেট্রোলিয়াম ও প্রাকৃতিক গ্যাস মন্ত্রকের সচিব শ্রী তরুণ কাপুর জানান, প্রাকৃতিক গ্যাসের ব্যবহার ক্ষেত্রে সহযোগিতার জন্য ভারত সরকারের পেট্রোলিয়াম ও প্রাকৃতিক গ্যাস মন্ত্রক এবং রাশিয়া সরকারের শক্তি মন্ত্রকের মধ্যে একটি সমঝোতাপত্র স্বাক্ষরিত হয়েছে। এই সমঝোতা পত্র স্বাক্ষর অনুষ্ঠানে উপস্থিত ছিলেন ভারতের প্রধানমন্ত্রী শ্রী নরেন্দ্র মোদী এবং রাশিয়ার রাষ্ট্রপতি মিঃ ভ্লাদিমির পুতিন। শ্রী কাপুর বলেন, পরিবেশ বান্ধব হিসেবে প্রাকৃতিক গ্যাস ব্যবহারের লক্ষ্যে এই সমঝোতা পত্র বিশেষ সাহায্য করবে।
মোটর গাড়ির জ্বালানির ক্ষেত্রে প্রাকৃতিক গ্যাসের ব্যবহার উভয় দেশের ক্ষেত্রেই লাভজনক। তাই দুই দেশই মোটর গাড়ি জ্বালানিতে প্রাকৃতিক গ্যাস ব্যবহারের বিষয়ে প্রচার চালাতে বিশেষ উদ্যোগ নিয়েছে বলে মন্ত্রকের সচিব জানিয়েছেন।
ওয়েবিনারে উপস্থিত রাশিয়ার উপমন্ত্রী মিঃ অ্যান্টন ইন্যুৎসিন জানান, এক্ষেত্রে তথ্য আদান-প্রদানের ফলে উভয় দেশই লাভবান হবে এবং আগামী দিনে যৌথভাবে বিনিয়োগ করে একসঙ্গে কাজ চালিয়ে যাওয়া সম্ভবপর হবে।
রাশিয়ায় নিযুক্ত ভারতের রাষ্ট্রদূত মিঃ ডি.বি. ভেঙ্কটেশ বর্মা ওয়েবিনারে স্বাগত ভাষণ দেন। তিনি দুই দেশের মধ্যে ঐতিহাসিক এবং বন্ধুত্বপূর্ণ সম্পর্কের কথা তুলে ধরেন। আগামী দিনেও ভারত ও রাশিয়ার মধ্যে সহযোগিতা বৃদ্ধির বিষয়ে গুরুত্ব আরোপ করেন তিনি। এদিনের ওয়েবিনারে পরিবহণ জ্বালানি হিসেবে এলএনজি এবং সিএনজি-র বিষয়ে দুটি প্রযুক্তিগত অধিবেশন ছিল। এই অধিবেশে ভারত ও রাশিয়ার উভয় দেশের বিশিষ্ট ব্যক্তিরা বক্তব্য রাখেন। ভারতীয় বক্তারা পরিবহণ জ্বালানি হিসেবে এলএনজি এবং সিএনজি-র ব্যবহার, নীতি এবং ভারতীয় বাজারে এর ভবিষ্যতের সম্ভাবনা সম্পর্কে বিভিন্ন বক্তব্য তুলে ধরেন। কার্বন নিঃসরণ কমাতে পরিবহণ জ্বালানি হিসেবে এলএনজি-র ব্যবহারের বিষয়ে ভারত বিশেষ গুরুত্ব দিয়েছে বলেও তাঁরা জানান। ২০৩০ সালের মধ্যে ভারতে প্রায় ১,২০,০০০ এলএনজি পরিচালিত গাড়ি চালানো হবে বলেও আশা প্রকাশ করেন তাঁরা।
সিএনজি-র ব্যবহার বৃদ্ধির ক্ষেত্রে শহর গ্যাস বিতরণ ব্যবস্থাপনা সম্প্রসারণ করা হচ্ছে। এখন ২৭টি রাজ্য ও কেন্দ্রশাসিত অঞ্চলে ৪০০টি জেলায় এই শহর গ্যাস বিতরণ ব্যবস্থাপনার সুযোগ সুবিধা প্রসারিত করার উদ্যোগ নেওয়া হয়েছে। ভারতে সিএনজি ক্ষেত্রে আগামী দিনে ৩/৪ বিলিয়ন মার্কিন ডলার বিনিয়োগের সম্ভাবনা রয়েছে। ওয়েবিনারে ভারতীয় সংস্থা জিএআইএল লিমিটেড এবং ইন্ডান ওয়েল কর্পোরেশন লিমিটেড ভারতে পরিবহণ জ্বালানি হিসেবে এলএনজি এবং সিএনজি-র ব্যবহার সম্পর্কে বিভিন্ন অভিজ্ঞতার কথা তুলে ধরে। আলোচনায় উভয় দেশই প্রাথমিক ভিত্তিতে মোটর গাড়ির জ্বালানিতে প্রাকৃতিক গ্যাসের ব্যবহারের বিষয়টি কার্যকরি করে তুলতে একাধিক প্রকল্প চালু করার কথা জানায়। এক্ষেত্রে সাফল্য এলে আগামী দিনে জাতীয় স্তরে যৌথ বিনিয়োগের সম্ভাবনা রয়েছে বলে মনে করা হচ্ছে।
CG/SS/SKD
(Visitor Counter : 85
নারীওশিশুবিকাশমন্ত্রক
জাতীয় মহিলা কমিশন দেশব্যাপী মহিলা শিক্ষার্থীদের জন্য দক্ষতা উন্নয়ন ও ব্যক্তিত্ব বিকাশ মূলক কর্মসূচি চালু করেছে
নয়াদিল্লী, ২০ সেপ্টেম্বর, ২০২১
নারীদের স্বাধীনতা ও কর্মসংস্থানের জন্য প্রস্তুত করার উদ্দেশ্য জাতীয় মহিলা কমিশন দেশব্যাপী স্নাতক ও স্নাতকোত্তর মহিলা শিক্ষার্থীদের জন্য দক্ষতা বৃদ্ধি এবং ব্যক্তিত্ব উন্নয়ন মূলক কর্মসূচি চালু করেছে। কেন্দ্র এবং রাজ্য সরকার পরিচালিত বিশ্ববিদ্যালয়গুলির সহযোগিতায় কমিশন ব্যক্তিত্বের দক্ষতা গঠন, পেশাদারি জীবনে দক্ষতার বিকাশ ও ডিজিটাল স্বাক্ষরতা বিষয়ে একাধিক কর্মসূচির আয়োজন করেছে। সোশ্যাল মিডিয়ার কার্যকরী ব্যবহারের মাধ্যমে চাকরি জগতে প্রবেশের জন্য মহিলাদের প্রস্তুত করতে বিশেষ সভারও আয়োজন করা হয়েছে।
জাতীয় মহিলা কমিশন আজ হরিয়ানার কেন্দ্রীয় বিশ্ববিদ্যালয়ের সহযোগিতায় এই কর্মসূচির সূচনা করেছে। জাতীয় মহিলা কমিশনের চেয়ারপার্সন শ্রীমতি রেখা শর্মা এই কর্মসূচির উদ্বোধন করেন। তিনি বলেন, প্রতিটি ক্ষেত্রে আরও বেশি করে মহিলা নেতৃত্বের প্রয়োজন। জাতীয় মহিলা কমিশনে চালু করা এই কার্যক্রমে মহিলারা অন্তর্ভুক্ত হলে আরও ভালো নেতৃ্ত্বদানে দক্ষতা অর্জন করতে পারবেন। এক্ষেত্রে মহিলাদের প্রস্তুত করা হবে বলেও তিনি জানান। শ্রীমতি শর্মা আরও বলেন, নারীরা প্রতিটি ক্ষেত্রে তাদের যোগ্যতার প্রমাণ দিয়েছেন। তাদের ক্ষমতায়ণের লক্ষ্যে আরও এগিয়ে আসা প্রয়োজন বলে মন্তব্য করেন তিনি। পাশাপাশি নারীদের আর্থিক স্বাধীনতা অর্জন করতে হবে বলেও শ্রীমতি শর্মা জানান। তিনি বলেন, জাতীয় মহিলা কমিশনের চালু করা এই কার্যক্রমগুলির মাধ্যমে মহিলা শিক্ষার্থীরা কর্মসংস্থানের সুযোগ পাবেন। এতে তাদের আত্মবিশ্বাস বৃদ্ধির সঙ্গে সঙ্গে যেকোন সমস্যা মোকাবিলার জন্য প্রস্তুত হতে পারেন।
জাতীয় মহিলা কমিশনের চালু করা এই কার্যক্রমে মহিলাদের কর্মসংস্থান বৃদ্ধির জন্য এবং দক্ষতা বিকাশের ওপর বিশেষ জোর দেওয়া হয়েছে। এই কার্যক্রমে তিনটি বিভাগ থাকছে। ব্যক্তিগত দক্ষতা গঠন, পেশাদারি জীবনে দক্ষতার বিকাশ ও ডিজিটাল স্বাক্ষরতা এবং সোশ্যাল মিডিয়ার কার্যকরী ব্যবহার। এই তিনটি বিষয়ে প্রশিক্ষণের শেষে শিক্ষার্থীরা MyGov-এর মাধ্যমে একটি অনলাইন ক্যুইজ প্রতিযোগিতায় অংশ নেবেন। সেখানে তাদের পরীক্ষা নেওয়া হবে। ক্যুইজ শেষের পর সকল অংশগ্রহণকারী শিক্ষার্থীদের শংসাপত্র দেওয়া হবে। শীর্ষ ২৫ জন অংশগ্রহণকারীকে জাতীয় মহিলা কমিশন, MyGov এবং প্রতিষ্ঠানের প্রধানের স্বাক্ষরিত শংসাপত্র দেওয়া হবে।
CG/SS/NS
(Visitor Counter : 152
অর্থমন্ত্রক
কেন্দ্রীয় মন্ত্রিসভা জাতীয় ভূমি নগদীকরণ নিগম স্থাপনের প্রস্তাব অনুমোদন করেছে
এই নিগম কেন্দ্রীয় রাষ্ট্রায়ত্ত সংস্থা ও অন্যান্য সরকারি এজেন্সি উদ্বৃত্ত জমি ও ভবন নগদীকরণের কাজ করবে
নয়াদিল্লি, ২৯ মার্চ, ২০২২
কেন্দ্রীয় মন্ত্রিসভা গত ৯ই মার্চ জাতীয় ভূমি নগদীকরণ নিগম  স্থাপনের প্রস্তাব অনুমোদন করে। সম্পূর্ণ সরকারি মালিকানাধীন সংস্থা হিসাবে ৫ হাজার কোটি টাকার স্বীকৃত শেয়ার মূলধন এবং ১৫০ কোটি টাকার অধিগৃহীত শেয়ার মূলধন নিয়ে এই নিগম গড়ে তোলা হবে। রাজ্যসভায় আজ এক প্রশ্নের লিখিত জবাবে একথা জানান অর্থ প্রতিমন্ত্রী ডাঃ ভগবত কৃষ্ণরাও করড।
তিনি আরও জানান, এই নিগম কেন্দ্রীয় রাষ্ট্রায়ত্ত সংস্থা ও অন্যান্য সরকারি এজেন্সির এক্তিয়ারে থাকা উদ্বৃত্ত জমি ও ভবন নগদীকরণের কাজ করবে। ২০২১-২২ এর বাজেট ঘোষণা অনুযায়ী, এই পদক্ষেপ নেওয়া হয়েছে। এই নিগম বিভিন্ন কেন্দ্রীয় রাষ্ট্রায়ত্ত সংস্থা ও এজেন্সির উদ্বৃত্ত জমি ও গৌণ সম্পদগুলি পেশাদারি মনোভাব নিয়ে নগদীকরণে কাজ করবে। সংযুক্তিকরণ সম্পূর্ণ হওয়া সংস্থাগুলির এক্তিয়ারে থাকা অতিরিক্ত জমি নগদীকরণে এই নিগম প্রয়োজনীয় পরামর্শ দেবে। একইভাবে, বিভিন্ন সরকারি দপ্তর, বিধিবদ্ধ সংস্থা/কর্তৃপক্ষ, স্বশাসিত সংস্থা ও সমবায় সমিতিগুলিকেও উদ্বৃত্ত জমি এবং গৌণ সম্পদের নগদীকরণে সাহায্য করবে। তিনি আরও জানান, এই নিগম পরিচালনার দায়িত্ব পালন করবে পরিচালন পর্ষদ। এই পর্ষদে সংশ্লিষ্ট ক্ষেত্র, যেমন – আবাসন, ব্যাঙ্কিং, নির্মাণ, আইন ক্ষেত্র থেকে উচ্চ পদস্থ সরকারি আধিকারিক ও পেশাদাররা থাকবেন। পর্ষদের চেয়ারম্যান হিসাবে একজন বিশেষজ্ঞকে নিয়োগ করা হবে। অর্থ মন্ত্রকের রাষ্ট্রায়ত্ত উদ্যোগ দপ্তর নিগম গঠনের কাজ শুরু করেছে।
CG/BD/SB
(Visitor Counter : 82
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৯৩.৫৩ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১৬.৫৩ কোটি টিকার ডোজ রয়েছে
নতুন দিল্লি, ২২ মে, ২০২২
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার ২০২১ সালের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন,২০২১ থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ২২ মে পর্যন্ত ১৯৩.৫৩ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৬ কোটি ৫৩ লক্ষ  টিকার ডোজ রয়েছে।
CG/SB
(Visitor Counter : 87
স্বরাষ্ট্র মন্ত্রক
দেশে কোভিড-১৯ মহামারি প্রতিরোধে কেন্দ্রের লকডাউন সংক্রান্ত নির্দেশাবলী
নতুনদিল্লি, ২৪ মার্চ,২০২০
১। কোভিড-১৯ মহামারী প্রতিরোধ করতে কেন্দ্র প্রতিরোধমূলক নিয়ন্ত্রণ ব্যবস্থা অর্থাৎ লকডাউনের ঘোষণা করেছে। বিশ্বস্বাস্থ্য সংস্থা একে বিশ্বজুড়ে মহামারী বলে ঘোষণা করেছে।
২। কেন্দ্র এর জন্য আন্তর্জাতিক ভ্রমণে কড়াকড়ি, পৃথকভাবে নজরদারী ব্যবস্থায় রাখা, ভাইরাসে সংক্রমিতদের সংস্পর্শে আসা লোকেদের চিহ্নিতকরণ, সামাজিক দূরত্ব বজায় রাখা সহ নানা নির্দেশিকা জারির মত সক্রিয় উদ্যোগ নিয়েছে। রাজ্য এবং কেন্দ্রশাসিত অঞ্চলগুলিও সংক্রমণ প্রতিহত করতে নানা উদ্যোগ নিয়েছে। সরকার মেট্রো, রেল অভ্যন্তরীণ উড়ান পরিষেবা সাময়িকভাবে স্থগিত করেছে।
৩। প্রধানমন্ত্রী পরিস্থিতির উপর প্রতিনিয়ত নজর রাখছেন। প্রতিরোধমূলক ব্যবস্থা নিয়ে তিনি জাতির উদ্দেশে ভাষণ দিয়েছেন। সব মুখ্যমন্ত্রীদের সঙ্গে ভিডিও কনফারেন্সের মাধ্যমে বৈঠক করেছেন।
৪। অন্য দেশে যে পরিস্থিতিতে হাজার হাজার মানুষ মারা গেছেন, সেই আন্তর্জাতিক অভিজ্ঞতাকে কাজে লাগিয়ে বিশেষজ্ঞদের পরামর্শ অনুযায়ী সফল ভাবে এই মহামারী নিয়ন্ত্রণ করার জন্য সামাজিক দূরত্ব বজায় রাখার উপর গুরুত্ব দেওয়া হচ্ছে।
৫। এই ভাইরাসের ছড়িয়ে পড়া আটকাতে রাজ্য এবং কেন্দ্রশাসিত অঞ্চলগুলি সঠিক পদক্ষেপই গ্রহণ করেছে। তবে সমতা বজায় রাখার ক্ষেত্রে অসঙ্গতির কারণে পদক্ষেপ বাস্তবায়ন হয়ত সঠিক ভাবে হচ্ছে না। এই পরিস্থিতি বিবেচনা করে প্রধানমন্ত্রী শ্রী নরেন্দ্র মোদীর পৌরহিত্যে জাতীয় বিপর্যয় মোকাবিলা কতৃপক্ষের  বৈঠকে এই ভাইরাসের মোকাবিলা করার জন্য কেন্দ্র এবং রাজ্য ও কেন্দ্রশাসিত অঞ্চলগুলির মন্ত্রক ও দপ্তরগুলিকে যথাযথ ব্যবস্থাগ্রহনের উদ্দেশে ২৪ মার্চ একটি নির্দেশ জারি করা হয়েছে। এই নির্দেশে ২০০৫ সালের বিপর্যয় মোকাবিলা আইনের ৬   ধারা প্রয়োগের ক্ষমতা দেওয়া হয়েছে।
৬। এনডিএমএ-র ওই নির্দেশটিকে বাস্তবায়নের জন্য স্বরাষ্ট্র মন্ত্রক রাজ্য ও কেন্দ্রশাসিত অঞ্চলগুলির মন্ত্রক ও দপ্তরগুলিকে ২৪ মার্চ আরেকটি নির্দেশ জারি করেছে। এই নির্দেশ অনুযায়ী দেশে কোভিড-১৯ এর সংক্রমণ আটকাতে সামাজিক দূরত্ব বজায় রাখার বিষয়টি নিশ্চিত করতে বিপর্যয় মোকাবিলা আইনের ১০   ধারা অনুযায়ী ব্যবস্থা নিতে বলেছে। এই নির্দেশ ২৫শে মার্চ থেকে ২১ দিনের জন্য জারী থাকবে।
৭। কেন্দ্র ও রাজ্য সরকারের এবং কেন্দ্রশাসিত অঞ্চলের প্রশাসনের সব মন্ত্রক ও দপ্তরকে এই নির্দেশ কঠোরভাবে পালনের নির্দেশ দেওয়া হয়েছে। এই পদক্ষেপগুলি বাস্তবায়িত হচ্ছে কিনা সেদিকে স্বরাষ্ট্রমন্ত্রক নজর রাখবে।
স্বরাষ্ট্র মন্ত্রকের নির্দেশিকা দেখার জন্য নিচের লিংকে ক্লিক করুন।
https://static.pib.gov.in/WriteReadData/userfiles/Guidelines.pdf
CG/CB
(Visitor Counter : 276
বিজ্ঞানওপ্রযুক্তিমন্ত্রক
দীর্ঘদিন ব্যাটারির কর্মক্ষমতা বজায় রাখতে লিথিয়াম অক্সাইডের ইলেক্ট্রোডের ওপর কার্বনের আস্তরণ প্রয়োগ করে ভালো ফল পাওয়া গেছে
নয়াদিল্লী, ১৯ জুন, ২০২১
লিথিয়াম আয়ন ব্যাটারির ইলেক্ট্রোডে লিথিয়াম অক্সাইড ব্যবহার করা হয়। বৈদ্যুতিক যানবাহনে এই ব্যাটারি জ্বালানী হিসেবে ব্যবহার করা হয়ে থাকে। নিয়মিত গ্যাসোলিনের সাহায্য চলা যানবাহনেও এই ব্যাটারি ব্যবহার করলে সেখানে ভালো ফল পাওয়া যায়। লিথিয়াম আয়ন ব্যাটারিতে ক্যাথোড, অ্যানোড এবং ইলেক্ট্রোলাইট  পদার্থ থাকে। বৈদ্যুতিক যানবাহনের কার্যকারিতা এই ব্যাটারির ক্ষমতার ওপর নির্ভর করে। বিজ্ঞানীরা দেখেছেন ইলেক্ট্রোড হিসেবে ব্যবহৃত লিথিয়াম অক্সাইডের ওপর কার্বন আস্তরণ দিলে দীর্ঘদিন ধরে এই ব্যাটারি কর্মক্ষম থাকে। কেন্দ্রীয় বিজ্ঞান ও প্রযুক্তি দপ্তরের স্বায়ত্ত্বশাসিত সংস্থা ইন্টারন্যাশনাল অ্যাডভান্সড রিসার্চ সেন্টার ফর পাউডার মেটালার্জি অ্যান্ড নিউ মেটিরিয়াল্স লিথিয়াম আয়ন ব্যাটারিতে কার্বনের আস্তরণ ব্যবহার করে যথেষ্ট ভালো ফল পেয়েছে। গবেষকরা এখন এর বাণিজ্যিক প্রয়োগের ওপর বিভিন্ন পরীক্ষা-নিরীক্ষা চালাচ্ছেন।
CG/CB /NS
(Visitor Counter : 165
প্রধানমন্ত্রীরদপ্তর
ইন্দোনেশিয়ার রাষ্ট্রপতির সঙ্গে প্রধানমন্ত্রীর সাক্ষাৎ
নয়াদিল্লি, ০৪ নভেম্বর, ২০১৯
প্রধানমন্ত্রী শ্রী নরেন্দ্র মোদী আসিয়ান/ইএএস সংক্রান্ত বৈঠকের ফাঁকে ইন্দোনেশিয়ার রাষ্ট্রপতি জোকো উইডোডোর সঙ্গে সাক্ষাৎ করেন।
দ্বিতীয়বার ইন্দোনেশিয়ার রাষ্ট্রপতির দায়িত্ব গ্রহণ করায় তিনি রাষ্ট্রপতি উইডোডোকে অভিনন্দন জানান। বিশ্বের দুটি বৃহৎ গণতান্ত্রিক এবং বহু সংস্কৃতির সমাজের একযোগে কাজ করার বিষয়ে ভারত অঙ্গিকারবদ্ধ বলে তিনি জানান। এর মাধ্যমে ইন্দোনেশিয়ার সঙ্গে প্রতিরক্ষা, নিরাপত্তা, যোগাযোগ, বাণিজ্য ও বিনিয়োগ এবং জনগণের মধ্যে সংযোগ বৃদ্ধি পাবে।
ভারত এবং ইন্দোনেশিয়া সামুদ্রিক প্রতিবেশী। উভয় নেতা ভারত-প্রশান্ত মহাসাগরীয় অঞ্চলে সামুদ্রিক সহযোগিতা গড়ে তুলতে শান্তি, নিরাপত্তা এবং সমৃদ্ধির লক্ষ্যে একযোগে কাজ করার অঙ্গিকার ব্যক্ত করেন। তাঁরা সন্ত্রাসবাদ এবং মৌলবাদের বিষয়ে আলোচনা করেন। আন্তর্জাতিক ও দ্বিপাক্ষিকভাবে এই সমস্যা মোকাবিলায় নিবিড়ভাবে কাজ করার সিদ্ধান্ত নেন।
প্রধানমন্ত্রী দ্বিপাক্ষিক বাণিজ্য বৃদ্ধির ওপর আলোচনা করেন। তিনি ওষুধ শিল্প, স্বয়ংক্রিয় ও কৃষি পণ্যসহ ভারতীয় সামগ্রীর জন্য বড় বাজার পাওয়ার সম্ভাবনা নিয়ে আলোচনা করেন। ইন্দোনেশিয়ায় ভারতীয় কোম্পানীগুলি বিনিয়োগের বিষয়টি উল্লেখ করে প্রধানমন্ত্রী ইন্দোনেশিয়ার সংস্হাগুলিকে ভারতে বিনিয়োগের সুযোগ গ্রহণ করার আমন্ত্রণ জানান।
শ্রী নরেন্দ্র মোদী আগামী বছরে সুবিধাজনক সময়ে রাষ্ট্রপতি উইডোডোকে ভারত সফরের আমন্ত্রণ জানিয়েছেন।
ভারত ইন্দোনেশিয়ার সঙ্গে দ্বিপাক্ষিক সম্পর্কে বিশেষ গুরুত্ব দিয়ে আসছে। উভয় দেশের মধ্যে সুসংহত, কৌশলগত অংশীদারিত্ব বজায় রয়েছে। চলতি বছর ভারতে ও ইন্দোনেশিয়া তাদের কূটনৈতিক সম্পর্কের ৭০ বছর পূর্তি উদযাপন করছে।
CG/CB/NS
(Visitor Counter : 63
স্বরাষ্ট্র মন্ত্রক
ক্যাবিনেট সচিব শ্রী রাজীব গৌবা সামুদ্রিক ঘূর্ণিঝড় ‘ইয়াস’এর ফলে উদ্ভুত পরিস্থিতির মোকাবিলার প্রস্তুতি নিয়ে জাতীয় বিপর্যয় ব্যবস্থাপনা কমিটির বৈঠকের পৌরহিত্য করেছেন
নয়াদিল্লী, ২২ মে, ২০২১
ক্যাবিনেট সচিব শ্রী রাজীব গৌবার পৌরহিত্যে জাতীয় বিপর্যয় ব্যবস্থাপনা কমিটি আজ এক বৈঠকে বঙ্গোপসাগরে সৃষ্ট সামুদ্রিক ঘূর্ণিঝড় ইয়াসের ফলে উদ্ভুত পরিস্থিতি মোকাবিলা প্রস্ততি নিয়ে একটি পর্যালোচনা বৈঠক করেছে। এই বৈঠকে কেন্দ্র, বিভিন্ন রাজ্যসরকার ও কেন্দ্রশাসিত অঞ্চলের প্রশাসনের কর্মকর্তারা যোগ দেন।
ভারতীয় আবহাওয়া দপ্তরের মহানির্দেশক ঘূর্ণিঝড়ের সর্বশেষ পরিস্থিতি সম্পর্কে কমিটির সদস্যদের জানিয়েছেন। এই ঘূর্ণিঝড় ২৬শে মে সন্ধ্যেবেলা পশ্চিমবঙ্গ এবং সন্নিহিত উত্তর ওডিশার উপকূলে ঘণ্টায় ১৫৫-১৬৫ কিলোমিটার বেগে আছড়ে পরবে। এর ফলে এই রাজ্য দুটির উপকূলবর্তী জেলাগুলিতে প্রবল বৃষ্টিপাত ও ঝড়ের সম্ভাবনা রয়েছে।
সংশ্লিষ্ট রাজ্যগুলির মুখ্য সচিবরা ঘূর্ণিঝড় মোকাবিলার প্রস্তুতি সম্পর্কে কমিটিকে বিস্তারিতভাবে জানিয়েছেন। নিচু এলাকাগুলি থেকে মানুষদের সরিয়ে নিয়ে আসার কাজ চলছে। প্রয়োজনীয় খাদ্যশস্য, পানীয় জল ও অন্যান্য নিত্য প্রয়োজনীয় সামগ্রী পর্যাপ্ত পরিমাণে মজুত করা হয়েছে। বিদ্যুৎ, টেলি-যোগাযোগ ইত্যাদির পরিষেবা স্বাভাবিক রাখার জন্য সবরকমের ব্যবস্থা নেওয়া হয়েছে।
জাতীয় বিপর্যয় মোকাবিলা বাহিনীর ৬৫টি দল ঘটনাস্থলে রয়েছে। আরো ২০টি দলকে প্রয়োজনে ব্যবহার করার জন্য প্রস্তুত থাকতে বলা হয়েছে। সেনাবাহিনী, নৌবাহিনী ও উপকূলরক্ষী বাহিনী জাহাজ ও বিমানের সাহায্যে ত্রাণ ও উদ্ধারকাজ চালনোর জন্য সবরকমের প্রস্তুতি নিয়েছে।
হাসপাতাল এবং কোভিড কেয়ার কেন্দ্রগুলিতে নিরবচ্ছিন্ন পরিষেবা নিশ্চিত করতে সব রকমের ব্যবস্থা নেওয়া হয়েছে। দেশজুড়ে কোভিড চিকিৎসার জন্য অক্সিজেন উৎপাদন ও সরবরাহ যাতে বজায় থাকে সেদিকে গুরুত্ব দেওয়া হয়েছে।
শ্রী গৌবা কেন্দ্রীয় ও রাজ্যের সংস্থাগুলির সঙ্গে প্রস্তুতির পর্যালোচনার সময় জীবনহানি ও সম্পত্তির ক্ষয়ক্ষতি যাতে ন্যূনতম হয় সেদিকে গুরুত্ব দিয়েছেন। এর জন্য সঠিক সময়ে সবরকমের প্রস্তুতি নিতে হবে। তিনি ঘূর্ণিঝড়ের ফলে উপদ্রুত এলাকা থেকে সকলকে দ্রুত সরিয়ে আনার ওপর জোর দিয়েছেন। এছাড়াও যেসব নৌকা সমুদ্রে গেছে সেগুলি যাতে তাড়াতাড়ি ফিরে আসে সেটিকেও নিশ্চিত করতে হবে। এর মাধ্যমে প্রাণহানি এড়ানো যাবে।
ক্যাবিনেট সচিব কোভিড হাসপাতাল এবং কোভিড কেয়ার কেন্দ্রগুলিতে কোভিড সংক্রমিতদের সুরক্ষার বিষয়টি নিশ্চিত করার ওপর গুরুত্ব দিয়েছেন, এজন্য সবরকমের প্রস্তুতি নিতে হবে। ঘূর্ণিঝড় প্রভাবিত এলাকা থেকে উৎপাদিত অক্সিজেন দেশের অন্যান্য প্রান্তে কোভিড চিকিৎসার জন্য সরবরাহ করতে যাতে কোনো সমস্যা না হয় সেদিকে গুরুত্ব দেওয়া হয়েছে।
শ্রী গৌবা ঝড়ের পর বিদ্যুৎ, টেলি-যোগাযোগ সহ অন্যান্য গুরুত্বপূর্ণ পরিষেবা দ্রুত শুরু করার জন্য সব ধরণের প্রস্তুতি নিতে বলেছেন। রাজ্য ও কেন্দ্রশাসিত অঞ্চলগুলিকে সহায়তার জন্য সব সংস্থাগুলিকে সমন্বয় বজায় রেখে কাজ করার নির্দেশ দেওয়া হয়েছে।
পশ্চিমবঙ্গ, ওড়িশা, তামিলনাড়ু, অন্ধ্রপ্রদেশ, আন্দামান ও নিকোবর এবং পুদুচেরীর মুখ্যসচিব সহ উচ্চপদস্থ আধিকারিকরা বৈঠকে যোগ দেন। এছাড়াও স্বরাষ্ট্র, বিদ্যুৎ, জাহাজ চলাচল, টেলি-যোগাযোগ, পেট্রোলিয়াম ও প্রাকৃতিক গ্যাস, অসামরিক বিমান চলাচল, মৎস্য প্রতিপালন মন্ত্রকের সচিবরা ছাড়াও রেল বোর্ডের চেয়ারম্যান, জাতীয় বিপর্যয় ব্যবস্থাপনা কর্তৃপক্ষের সচিব, আইডিএস-এর প্রধান, উপকূলরক্ষী বাহিনী, জাতীয় বিপর্যয় মোকাবিলা বাহিনী এবং আবহাওয়া দপ্তরের মহানির্দেশকরাও এই বৈঠকে অংশগ্রহণ করেছেন।
(CG/CB/NS
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ৫ জুন, ২০২২
দেশ জুড়ে টিকাকরণ অভিযানে এ পর্যন্ত ১৯৪ কোটি ৯ লক্ষ টিকার ডোজ দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ২৪ হাজার ৫২।
দেশে সুস্পষ্টভাবে করোনায় আক্রান্তের হার বর্তমানে ০.০৬ শতাংশ।
সুস্থতার হার বর্তমানে ৯৮.৭৩ শতাংশ।
দেশে গত ২৪ ঘণ্টায় সুস্থ হয়েছেন ২ হাজার ৬১৯ জন। এর ফলে, মোট সুস্থতার সংখ্যা ৪ কোটি ২৬ লক্ষ ২৮ হাজার ৭৩।
দেশে গত ২৪ ঘণ্টায় নতুন করে আক্রান্ত ৪ হাজার ২৭০ জন।
দৈনিক-ভিত্তিতে আক্রান্তের হার ১.০৩ শতাংশ।
সাপ্তাহিক-ভিত্তিতে আক্রান্তের হার ০.৮৪ শতাংশ।
এ পর্যন্ত নমুনা পরীক্ষা করা হয়েছে ৮৫ কোটি ২৬ লক্ষ; গত ২৪ ঘণ্টায় নমুনা পরীক্ষা হয়েছে ৪ লক্ষ ১৩ হাজার ৬৯৯টি।
CG/BD/DM/
(Visitor Counter : 70
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১১৪কোটি৪৬লক্ষছাড়িয়েছে
দেশেগত ২৪ ঘণ্টায় ৭৩ লক্ষ ৪৪ হাজারেরওবেশিটিকারডোজদেওয়াহয়েছে
জাতীয়স্তরেসুস্থতারহারবর্তমানে ৯৮.২৮ শতাংশ
দেশেগত ২৪ ঘণ্টায়নতুনকরেআক্রান্তেরসংখ্যা ১১হাজার৯১৯
দেশেসুস্পষ্টভাবেকরোনায়আক্রান্তেরসংখ্যা ১ লক্ষ ২৮হাজার৭৬২
সাপ্তাহিক-ভিত্তিতেআক্রান্তেরহার০.৯৪শতাংশ, যাগত৫৫দিন ২ শতাংশেরনীচে
নয়াদিল্লি, ১৮ নভেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৭৩ লক্ষ ৪৪ হাজার ৭৩৯। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১১৪ কোটি ৪৬ লক্ষ ৩২ হাজার ৮৫১।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৮১,৩২৯
৯৩,৬৬,৪৫৪
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৭৪,৯৩৭
১,৬২,৪৩,৮০৫
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪৩,৭২,৬৬,৪৪৮
১৮,০৬,৩৮,৪৭৮
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৭,৯৪,২৬,৫৯৪
১০,৮৯,০৯,৬৮৪
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১১,২৪,০৮,০০২
৭,২৬,১৭,১৫৬
|
|
মোট
|
|
|
|
১,১৪,৪৬,৩২,৮৫১
দেশে গত ২৪ ঘণ্টায় সুস্থ হয়েছেন ১১ হাজার ২৪২ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৩৮ লক্ষ ৮৫ হাজার ১৩২।
জাতীয় স্তরে সুস্থতার হার বর্তমানে ৯৮.২৮ শতাংশ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ১৪৪ দিন দৈনিক আক্রান্তের সংখ্যা ৫০ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ১১ হাজার ৯১৯ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ২৮ হাজার ৭৬২ হয়েছে, যা গত বছরের মার্চ মাস থেকে সর্বনিম্ন এবং মোট আক্রান্তের ০.৩৭ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১২ লক্ষ ৩২ হাজার ৫০৫টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬২ কোটি ৮২ লক্ষ ৪৮ হাজার ৮৪১।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৯৪ শতাংশ, যা গত ৫৫ দিন ২ শতাংশের নীচে। একইভাবে, দৈনিক আক্রান্তের হার দাঁড়িয়েছে ০.৯৭ শতাংশ। দৈনিক-ভিত্তিতে আক্রান্তের হার গত ৪৫ দিন ২ শতাংশের নীচে রয়েছে এবং গত ৮০ দিন ৩ শতাংশের নীচে।
(CG/SS/SB
প্রধানমন্ত্রীরদপ্তর
প্রধানমন্ত্রীর মিশন গঙ্গে অভিযাত্রী দলের সঙ্গে আলাপচারিতা
নয়াদিল্লি, ০৪ অক্টোবর, ২০১৮
পর্বতারোহনে অভিজ্ঞতা সম্পন্ন ৪০ জনের একটি অভিযাত্রী দল গঙ্গা নদী পরিষ্কারের বিষয়ে সচেতনতা বৃদ্ধি করতে অভিযানে রওনা হবেন। তার আগে দলের সদস্যরা আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। অভিযাত্রী দলে আটজন এভারেস্টজয়ী পর্বতারোহী রয়েছেন। দলের নেতৃত্বে থাকবেন ভারতের প্রথম এভারেস্টজয়ী মহিলা শ্রীমতী বাচেন্দ্রী পাল।
“মিশন গঙ্গে” অভিযানটি কেন্দ্রীয় সরকারের ‘নমামী গঙ্গে’ কর্মসূচি দ্বারা অনুপ্রাণিত। একমাসরে এই রাফ্টিং অভিযানে, অভিযাত্রী দলটি গঙ্গাবক্ষে হরিদ্বার থেকে পাটনা পর্যন্ত যাত্রা করবে। যাত্রাপথে এই দলটি বিজনোর, নারোরা, ফারুকাবাদ, কানপুর, এলাহাবাদ, বারাণসী ও বক্সার সহ নয়টি শহরে গঙ্গানদী পরিষ্কার সম্বন্ধে সচেতনতা প্রসারের কর্মসূচিতে অংশ নেবে। গঙ্গা তীরবর্তী এই স্হানগুলিতে দলের সদস্যরা পরিচ্ছন্নতা বিষয়ক নানা কর্মকান্ডেও অংশ নেবেন।
অভিযাত্রী দলের সঙ্গে আপালচারিতার সময় প্রধানমন্ত্রী দলের সদস্যদের এই উদ্যোগ গ্রহণের জন্য প্রশংসা করেন। গঙ্গানদীকে পরিচ্ছন্ন ও সদা প্রবহমান রাখার গুরুত্ব উল্লেখ করেন প্রধানমন্ত্রী। দলের সদস্যদের তিনি বিভিন্ন শহর অতিক্রম করে যাবার সময় সেখানকার স্কুল-পড়ুয়াদের মধ্যে পরিচ্ছন্ন গঙ্গা সম্বন্ধে সচেতনতা গড়ে তোলার প্রয়াস চালাতে বলেন।
CG/SC/NS/…
(Visitor Counter : 120
তথ্যওসম্প্রচারমন্ত্রক
তথ্য ও সম্প্রচার মন্ত্রক সংবাদমাধ্যমগুলিকে জুয়া বিষয়ে প্রত্যক্ষ এবং পরোক্ষ বিজ্ঞাপনের অনুমতি দেওয়া থেকে বিরত থাকার পরামর্শ দিয়েছে
নতুন দিল্লি, ২৫ আগস্ট, ২০২৩
তথ্য ও সম্প্রচার মন্ত্রক আজ সংবাদমাধ্যম, অনলাইন বিজ্ঞাপনের মধ্যস্থতাকারী এবং সোশ্যাল মিডিয়া সহ সংশ্লিষ্ট সকল পক্ষকে অবিলম্বে জুয়ার উপর বিজ্ঞাপন/প্রচারমূলক বিষয় দেখানো থেকে বিরত থাকার পরামর্শ দিয়েছে। এই পরামর্শ মেনে চলা ব্যতিত ভারত সরকার বিভিন্ন আইনের আওতায় যথাযথ পদক্ষেপ নিতে পারে।
মন্ত্রক সাম্প্রতিক দালালদের এক নেটওয়ার্কের বিরুদ্ধে কেন্দ্রীয় সরকারের ব্যবস্থাগ্রহণের প্রসঙ্গ তুলে ধরেছে, যারা জুয়া খেলার অ্যাপ ব্যবহারকারীদের কাছ থেকে যথেষ্ট অর্থ সংগ্রহ করেছিল। সেই অর্থ দেশের বাইরে চালান করে দেওয়া হয়, পরবর্তীতে জুয়া/বেটিং প্ল্যাটফর্মে বিজ্ঞাপনে পুনরায় কাজে লাগানোর জন্য। এতে গ্রাহকদের বিশেষ করে যুব সম্প্রদায় ও শিশুদের উল্লেখযোগ্য আর্থিক এবং সামাজিক-অর্থনৈতিক ঝুঁকি রয়েছে। এও বলা হয়েছে যে, এই প্রক্রিয়ার সঙ্গে অর্থ তছরূপের যোগসূত্র রয়েছে। এতে দেশের আর্থিক নিরাপত্তা বিপদের মুখে পড়েছে।
মন্ত্রক পরামর্শে বলেছে, এই বেআইনী কার্যকলাপের সঙ্গে এধরনের বিজ্ঞাপনের জন্য কালো টাকা ব্যবহারের খুব সম্ভাবনা রয়েছে। মন্ত্রক লক্ষ্য করেছে যে, ক্রিকেট প্রতিযোগিতা সহ বড় খেলাধুলার সময় সংবাদমাধ্যম, অনলাইন বিজ্ঞাপনের মধ্যস্থতাকারী এবং সোশ্যাল মিডিয়া জুয়া ও বেটিং প্ল্যাটফর্মগুলির বিজ্ঞাপনের পরোক্ষ এবং প্রত্যক্ষ অনুমতি দিয়ে থাকে। এছাড়াও মন্ত্রকের নজরে এসেছে যে, বিশেষত ক্রিকেট এবং এই জাতীয় গুরুত্বপূর্ণ আন্তর্জাতিক প্রতিযোগিতা শুরুর কয়েক দিন আগে থেকেই এধরনের জুয়া ও বেটিং-এর প্রচারের প্রবণতা দেখা যায়।
তাই মন্ত্রক জুয়া/বেটিং প্ল্যাটফর্মগুলির প্রচারের বিরুদ্ধে সংবাদমাধ্যমগুলিকে সতর্ক করার জন্য পরামর্শ জারি করেছে। ভারতীয় দর্শকদের যাতে এই ধরনের বিজ্ঞাপনের লক্ষ্য না করা হয় তার জন্য অনলাইন বিজ্ঞাপন মধ্যস্থতাকারীদের পরামর্শ দেওয়া হয়েছে। ২০২২-এর ১৩ জুন, ২০২২-এর ৩ অক্টোবর এবং ২০২৩-এর ৬ এপ্রিল এবিষয়ে পরামর্শ জারি করে মন্ত্রক। এই পরামর্শগুলিতে বলা হয়েছিল যে, জুয়া এবং বেটিং হল একটি বেআইনী কার্যকলাপ। তাই ক্রেতা সুরক্ষা আইন ২০১৯, দ্য প্রেস কাউন্সিল অ্যাক্ট ১৯৭৮ সহ একাধিক আইনের আওতায় যে কোনো সংবাদমাধ্যমে প্রত্যক্ষ অথবা পরোক্ষভাবে এই ধরনের বিজ্ঞাপন/প্রচার বেআইনী।
এই পরামর্শের বিষয়ে বিস্তারিত জানতে ক্লিক করুন নিম্নলিখিত লিঙ্কে –
https://mib.gov.in/sites/default/files/Advisory%20dated%2025.08.2023%20with%20enclosures.pdf
AC/SS/SKD
(
বিজ্ঞানওপ্রযুক্তিমন্ত্রক
ভারতীয় বিজ্ঞানীরা এমন একটি উপাদান উদ্ভাবন করেছেন, যেটি নিজে থেকেই যান্ত্রিক ক্ষতি মেরামত করতে সক্ষম
নয়াদিল্লী, ২৪ জুলাই, ২০২১
বিজ্ঞানীরা এমন একটি উপাদান উদ্ভাবন করেছেন, যেটি বৈদ্যুতিন যন্ত্রাংশ নষ্ট হলে নিজে থেকেই মেরামত করে নিতে পারবে। এর ফলে মহাকাশ যানের মতো বিভিন্ন গুরুত্বপূর্ণ উপাদানের রক্ষণাবেক্ষণে সুবিধা হবে।
প্রতিদিন আমরা বিভিন্ন ধরণের যন্ত্রপাতি ব্যবহার করে থাকি। যান্ত্রিক কারণে সেগুলি অনেক সময়ই ব্যবহারের উপযোগী থাকে না। তার ফলে আমাদের সেই যন্ত্রটি সারাই করতে হয় অথবা বদলাতে হয়। এর ফলে ওই যন্ত্রের ব্যবহারের সময়সীমা যেমন কমে যায় পাশাপাশি রক্ষণাবেক্ষণের জন্য ব্যয়ও বৃদ্ধি পায়। মহাকাশ যানের মতো নানা ক্ষেত্রে মানুষের পক্ষে গিয়ে এই ধরণের মেরামতি করা সম্ভব নয়, তাই সেক্ষেত্রে বিপুল আর্থিক ক্ষতি হয়।
কলকাতার ইন্ডিয়ান ইন্সটিটিউট অফ সায়েন্স এডুকেশন অ্যান্ড রিসার্চ -এর গবেষকরা খড়গপুর আইআইটি-র সঙ্গে যৌথভাবে পিয়াজোইলেক্ট্রিক আণবিক স্ফটিক উদ্ভাবন করেছেন। এই স্ফটিকের থেকে উৎপাদিত সামগ্রীর যান্ত্রিক ক্ষয়ক্ষতি নিজে থেকেই মেরামত করার ক্ষমতা রয়েছে। পিয়াজোইলেক্ট্রিক স্ফটিক দিয়ে তৈরি কোন উপাদান যখন যান্ত্রিক অভিঘাতের সম্মুখীন হয় তখন সেখান থেকে বিদ্যুৎ উৎপন্ন হতে থাকে। পিয়াজোইলেক্ট্রিক অণু বাইপাইরাজোল জৈব স্ফটিক হিসেবে পরিচিত। এর থেকে উৎপাদিত কঠিন পদার্থের একটি অনন্য বৈশিষ্ট্য রয়েছে। যখনই ওই কঠিন পদার্থ ভেঙে যায় তখন ভাঙা জায়গায় বিদ্যুৎ ক্ষেত্র তৈরি হয়। এর ফলে ভেঙে যাওয়া অংশগুলি পরস্পরের প্রতি আকৃষ্ট হয় এবং নিজে নিজেই জোড়া লেগে যায়। কেন্দ্রীয় বিজ্ঞান ও প্রযুক্তি দপ্তরের স্বর্ণ জয়ন্তী ফেলোশিপ প্রাপক অধ্যাপক সি মাল্লা রেড্ডি বিজ্ঞান ও প্রযুক্তি গবেষণা পর্ষদ থেকে যে অনুদান পেয়েছেন তার সাহায্যে এই গবেষণার কাজ হয়েছে। অধ্যাপক মাল্লা রেড্ডির নেতৃত্বে এই প্রকল্পে আইআইএসইআর-এর আর এক গবেষক, জি জি স্টোকস পুরস্কার প্রাপক অধ্যাপক নির্মাল্য ঘোষ এই কাজে সাহায্য করেছেন। দেখা গেছে পিয়াজোইলেক্ট্রিক জৈব ক্রিস্টাল পরিবেশে যথেষ্ট পরিমাণে পাওয়া যায়। নতুন এই উপাদানটির কার্যকারিতা খড়গপুর আইআইটির অধ্যাপক ভানু ভূষণ খাটুয়া এবং ডঃ সুমন্ত করণ পরীক্ষা করে দেখেছেন।
তাঁরা চাষের কাজে ব্যবহৃত যন্ত্রাংশে এই উপাদান প্রয়োগ করেছেন। নতুন উদ্ভাবিত উপাদানটি নিয়ে আরও পরীক্ষা-নিরীক্ষা চলছে। আশা করা যায় এর সাহায্যে মাইক্রো রোবোটিক্স, মেকানিকাল সেন্সরের মতো সূক্ষ যন্ত্রাংশ তৈরি করা যাবে। ভবিষ্যতে এই উপাদান দিয়ে উন্নত যন্ত্রপাতি তৈরি করা যাবে।
CG/CB/NS
(Visitor Counter : 220